I nderuar prind ose kujdestar/e:

HIV dhe AIDS janë ndër problemet më të rënda shëndetësore me të cilat janë përballur ndonjëherë amerikanët. Përparimet në mjekësi tani bëjnë të mundur që personat me HIV të jetojnë jetë të gjatë dhe të shëndetshme, por ende nuk ka një kurë. Edukimi shëndetësor luan një rol kritik duke i ndihmuar nxënësit të mësojnë të bëjnë zgjedhje të shëndetshme dhe të mbrojnë veten dhe të tjerët.

New York State Education Department (Departamenti i Arsimit i Shtetit të Nju-Jorkut) kërkon që nxënësit të edukohen në lidhje me HIV-in. Këtë vit, fëmija juaj do të marrë mësime të bazuara në një kurrikul të quajtur *Të rritesh dhe të jetosh i sigurt (Growing Up and Staying Safe)*. Mësimet janë të sakta nga ana mjekësore, gjithëpërfshirëse dhe të përshtatura për moshën e fëmijëve. New York City Public Schools (Shkollat Publike të Qytetit të Nju-Jorkut) i zhvilluan ato në bashkëpunim me ekspertë shëndetësorë, drejtues të komunitetit, prindër, arsimtarë dhe nxënës.

Në shkollën e mesme të ulët, nxënësit mësojnë në lidhje me sa vijon:

* Si ndikon HIV-i në sistemin imunitar
* Karakteristikat e marrëdhënieve të shëndetshme dhe
* Rëndësia e komunikimit me prindërit dhe kujdestarët.

Në shkollën e mesme, nxënësit mësojnë në lidhje me sa vijon:

* Si të shmangin sjelljet që i ekspozojnë ndaj rrezikut për HIV,
* Rëndësia e pëlqimit dhe
* Si të aksesojnë shërbimet shëndetësore tani dhe gjatë gjithë jetës së tyre.

Ju lutemi të shqyrtoni gjithashtu përmbledhjen(t) e përfshira të nivelit të klasës për të mësuar më shumë rreth mësimeve.

Ju keni të drejtë të kërkoni që fëmija juaj të mos marrë pjesë në disa mësime që trajtojnë metodat e parandalimit të HIV-it. Nëse dëshironi që fëmija juaj të mos marrë pjesë, duhet të më shkruani një letër ku të deklaroni se:

* Fëmija nuk duhet të jetë në klasë gjatë mësimeve që trajtojnë metodat e parandalimit të HIV-it; dhe se
* Do ta mësoni në shtëpi fëmijën rreth parandalimit të HIV-it.

Prindërit, kujdestarët dhe shkollat ndajnë një qëllim të përbashkët: ne duam që nxënësit e të gjitha moshave të jenë të shëndetshëm në të gjitha aspektet e jetës së tyre. Ne respektojmë rolin tuaj si prindër/kujdestarë për t’i mësuar fëmijës suaj sjelljet e shëndetshme që mbështesin besimet dhe vlerat e familjes suaj. Ju nxisim të diskutoni me fëmijën tuaj rreth atyre që po mësojnë në lëndën e shëndetit dhe të flisni me mësuesin/en e tij, koordinatorin e prindërve ose me mua për të mësuar më shumë rreth kurrikulës. Nëse keni ndonjë pyetje, ju lutem më kontaktoni në [Phone Number].

Me respekt,

[Principal’s Name]

Drejtori/Drejtoresha